**Előterjesztés**

**Körmend város Önkormányzata Képviselő-testülete 2017. augusztus 31.-i ülésére**

**Tárgy:** 2017. évi költségvetési rendelet módosítása

*Tisztelt képviselő-testület!*

Az önkormányzat 2017. évi költségvetése módosítására második alkalommal kerül sor az alábbiak szerint.

1. A központi költségvetésből az illetményekkel kapcsolatosan a következő támogatások érkeztek, amely összeggel nő az önkormányzat központi támogatás előirányzata.

* Összevont szociális ágazati pótlék: 10.335.680 Ft
* Bölcsődei pótlék: 2.271.715 Ft
* Kulturális pótlék: 2.498.766 Ft
* Bérkompenzáció: 6.647.922 Ft

Kiadási oldalon a következő előirányzat módosításokat tartalmazza a rendelet-tervezet:

* A kulturális pótlék a Körmendi Kulturális Központ, Múzeum, Könyvtár személyi juttatás előirányzatát 2.048.169Ft-al, a szociális hozzájárulási adó előirányzatát 450.597Ft-al növeli összesen 2.498.766 Ft összegben a három kulturális feladat közt megbontva. Az intézmény bérkompenzációként 678.063Ft-ot kapott, amelyből a személyi juttatás előirányzata 555.789Ft-al, a szociális hozzájárulási adó előirányzata 122.274Ft-al nő.
* A Körmend és Kistérsége Önkormányzati Társulás részére átadott működési támogatás előirányzata az összevont ágazati pótlék összegével 10.242.333Ft-tal, bérkompenzáció összegével 2.800.338Ft-tal, a Körmend és Mikrotérsége Köznevelési Intézményfenntartó Társulás részére átadott működési támogatás előirányzata a bölcsődei pótlék összegével 2.271.715Ft-tal és az összevont ágazati pótlék összegével 93.347 Ft-tal, bérkompenzáció összegével 1.020.008Ft-tal nő.
* Az óvodai feladatok ellátására az óvodapedagógusok minősítéséből adódó többlet kiadásokra 2.303.952 Ft támogatást kapott az önkormányzat éves szinten, amellyel a központi támogatás előirányzata az önkormányzat esetében nő. Ez az összeg átadásra kerül a Körmend és Mikrotérsége Köznevelési Intézményfenntartó Társulásnak működésre átadott pénzeszközként az előirányzat növelésével.
* A szociális szférában foglalkoztatottak garantált bérminimumának jelentős emelkedésének kompenzálására 14.070.061Ft támogatást kapott az Önkormányzat, a központi támogatás előirányzata nő, valamint a működési hiány csökkent, tekintettel arra, hogy az eredeti költségvetésben az emelt illetmény már megtervezésre került.
* 2017. évre vonatkozóan az egyes feladatok esetében lemondásra került sor, és a központi támogatás előirányzata ezáltal csökkent 6.448.500Ft-al és a működési hiány előirányzata ezen összeggel nő.
* Az Óvodapedagógusok munkáját közvetlenül segítők bértámogatására 7.206.545 Ft támogatás érkezett ténylegesen. A módosítás következtében a tartalék és a működési hiány kerül rendezésre, tekintettel arra, hogy eredetileg megtervezésre került az emelt illetmény, és a Társulás megkapta a fedezetet átadott pénzeszközként.
* Könyvtári érdekeltségnövelő támogatásként 856.145Ft érkezett. Az intézmény dologi kiadásainak előirányzata így 599.345Ft-tal, míg a különbözet személyi és járulékok kiadási előirányzatát növeli 256.800Ft összegben.
* A közfoglalkoztatási feladatra 1.883.099Ft-ot kapott Körmend Város Gondnoksága, amely összeggel nő az intézmény működési célú támogatás előirányzata, a személyi juttatás előirányzata 1.543.524Ft, a munkaadót terhelő járulékok előirányzata 339.575 Ft-tal nő. A Körmendi Kulturális Központ Múzeum és Könyvtár 1.434.898 Ft-ot, a személyi juttatás előirányzata 1.292.700Ft-tal, a munkaadókat terhelő járulékok 142.198 Ft-tal nőtt.
* Nemzeti Kulturális Alaptól érkezett 500.000 Ft, és 380.000 Ft a Körmendi Kulturális Központ Múzeum és Könyvtár részére. Mindkét összeg az intézmény dologi kiadásaira fordítható.

1. Az intézmények költségvetésében – az első 7 hónap adatai alapján - szükségessé vált előirányzat módosítások a következők:

Körmendi Közös Önkormányzati Hivatal: A finanszírozásként megkapott bérkompenzáció a személyi kiadások előirányzatát 719.623 Ft-tal, míg a járulékok előirányzatát 149.632 Ft-tal növelte. A Körmend Város Gondnoksága bérkompenzációként kapott összeggel a személyi juttatás előirányzata 1.066.536Ft-al, a szociális hozzájárulási adó előirányzata 213.722Ft-al nő.

Körmend Város Gondnoksága: A készenléti díjak előirányzatát szükségessé vált növelni 3.000.000 Ft-tal, járulékos vonzatát 660.000 Ft-tal. Míg a KLIK által átvett dolgozók december havi bére, mely 2017. januárban került kifizetésre nem került tervezésre, ezért szükséges szintén a személyi kiadások előirányzatát növelni 2.280.112 Ft-tal, a járulékokat pedig 615.630 Ft-tal. Fedezetként az Önkormányzat a működési tartalékából biztosít fedezetet finanszírozás formájában.

1. Kapott központi támogatások alapján a következő előirányzat módosításokat tartalmazza a rendelet-módosítás tervezete:

* az ingatlan felújítás kiadás előirányzata 105.000.000Ft-al, a felhalmozási hiány előirányzata 15.344.472Ft-al csökken. A Bercsényi utca felújítási kiadás előirányzata 22.553.361Ft-ra, az Újváros utca beruházási kiadási előirányzata 13.344.776Ft-ra módosul, a rendelet 6. mellékletében külön soron szerepelnek a továbbiakban. A 3 Mihály utca – Babits, Fazekas, Váczi - felújítási kiadás előirányzata 12.918.186Ft-ra módosul. A módosítás összességében 462.323Ft, amellyel a felhalmozási kiadások előirányzata nő.
* Az Olcsai tömbbelső csapadékvíz elvezetés felújítási kiadás előirányzata 143.750Ft-al nő, a szennyvízelvetés beruházási kiadás előirányzata – nettó, mert az ÁFA összege levonható – 775.000Ft-al nő. A tömbbelső helyreállítása zuzalékolással történik, bruttó 5.226.050Ft összegben, amely szintén növeli a felújítás előirányzatát.
* A kocsiszín felújítás kiadás előirányzatát a felmerült többletfeladatok következtében bruttó 4.080.000Ft-al kell növelni.
* A szabad felhalmozási tartalék előirányzata 15.000.000Ft-al, a kötött felhalmozási tartalék előirányzata 63.968.405Ft-al nő.

1. A felhalmozási tartalék terhére a következő feladatok megvalósításhoz kell fedezetet biztosítani:

* A lakótelepen elhelyezésre kerülő fitt eszközök elhelyezésére, szabványosítási feladatokra 600.000Ft fedezetet kell biztosítani, amely növeli az önkormányzatnál a beruházási kiadás előirányzatát.
* A HÉSZ módosítása vált szükségessé, amelyhez 2.127.000Ft fedezet kell biztosítani az önkormányzat beruházási kiadásai között.
* A Médiacentrum Kft. jelezte, hogy informatikai eszközök beszerzésére van szükség, amelyre az önkormányzat 810.000Ft-ot ad át, és ezen összeggel nő a felhalmozásra átadott pénzeszköz előirányzata.
* Vízkár elhárítási terv készítésére az ajánlatok alapján 1.016.000Ft fedezet szükséges, az önkormányzat beruházási kiadás előirányzata ezen összeggel nő.
* A Széchenyi úti lakás külső felújítási munkáira bruttó 1.700eFt előirányzat biztosítása szükséges, az önkormányzat felújítási kiadás előirányzata ezen a soron nő.
* Barnamezős beruházás pályázat előkészítéséhez szükséges 2.894.000Ft-ot bruttó összeget biztosítani a pályázati önerő tartalék terhére, az önkormányzat beruházás kiadás előirányzata ezen összeggel nő.
* Arculati kézikönyv készítése kötelező az önkormányzatnak, amelyre a beruházási kiadások között kell fedezetet biztosítani ebben az évben 500.000Ft összegben az önkormányzat esetében.
* A Teleki utca kivitelezési feladatai pénzügyi teljesítése áthúzódása következtében 5.000.000Ft-al csökken a beruházás kiadási előirányzata, a HD-s kötött felhalmozási tartalék előirányzata ezen összeggel nő.
* A TOP piac és vásártér kialakítása tervezési feladataira 1.500.000Ft biztosítása szükséges a pályázati tartalék terhére, a beruházási kiadás előirányzat növelése mellett.
* A sportcsarnok villamos energia kapacitás bővítéséhez 5.500.000Ft előirányzat biztosítása szükséges: a beruházási kiadás előirányzata ezen összeggel nő, a felhalmozási szabad tartalék előirányzata csökken.

1. A működési tartalék terhére a következő előirányzat módosítást tartalmazza a rendelet-tervezet:

* A 76/2017. számú határozat alapján 516.622Ft kerül átadásra a Vasivíz Zrt. részére a Hunyadi úti lakások vízdíja tartozásaira 2017. évben. Az önkormányzat esetében a működési célú kölcsön előirányzata nő, a tartalék csökken.

Kérem a Tisztelt Képviselő-testületet, az előterjesztést tárgyalja meg és a rendelet-tervezetet fogadja el.

Körmend, 2017. augusztus 22.

**Bebes István**

**polgármester**